Publication: Magyar Közlöny
Issue: MK-1998-57 (Year: 1998, Number: 57)
Era: 1990-2004
Section: a 16/1998. (VI. 29.) KHVM rendelethez
Paragraph Index: 252

1. DCU Ha az utólagos rendelkezés előírja, hogy az árut egy útközbeni állomáson szolgáltassák ki, a fuvardíjat a feladási állomástól eddig az útközbeni állomásig kell számítani. Ha azonban az árut az útközbeni állomáson már túlfuvarozták, a fuvardíjat a fe1adási állomástól a feltartóztató állomásig és ettől az állomástól az útközbeni állomásig kell számítani. Ha az utólagos rendelkezés az árunak egy másik rendeltetési állomásra fuvarozását vagy a feladási állomásra történő visszafuvarozását írja elő, a fuvardíjat a feladási állomástól a feltartóztató állomásig és ettől az állomástól az új rendeltetési állomásig vagy a feladási állomásig kell számítani. Ezekre a fuvarozásokra azokat a díjszabásokat kell alkalmazni, amelyek a fuvarozási szerződés megkötésének napján valamennyi részvonalra érvényesek. Az előző határozmányokat kell értelemszerűen alkalmazni a mellékdíjakra és az egyéb költségekre, valamint a feladó által vállalt költségek átszámítási árfolyamainál is.

Source: https://magyarkozlony.hu/hivatalos-lapok/bc6b8fc694f075d8e4ba8463d5b6ca0a1280e2c5/dokumentumok/3f79845cc25bd5d52b1fd20f90762a249bf974ad/letoltes